
Betegtájékoztató: Információk a beteg számára

Cefazolin AptaPharma 2 g por oldatos injekcióhoz vagy infúzióhoz

cefazolin
Mielőtt beadnák Önnek ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához, gyógyszerészéhez vagy a gondozását végző egészségügyi szakemberhez.

· Ha Önnél bármilyen mellékhatás jelentkezik, tájékoztassa erről kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma: 

1.
Milyen típusú gyógyszer a Cefazolin AptaPharma 2 g por oldatos injekcióhoz vagy infúzióhoz (a továbbiakban Cefazolin AptaPharma) és milyen betegségek esetén alkalmazható?

2.
Tudnivalók, mielőtt beadnák Önnek a Cefazolin AptaPharma‑t

3.
Hogyan kell alkalmazni a Cefazolin AptaPharma‑t?

4.
Lehetséges mellékhatások

5.
Hogyan kell a Cefazolin AptaPharma‑t tárolni?

6.
A csomagolás tartalma és egyéb információk

1.
Milyen típusú gyógyszer a Cefazolin AptaPharma és milyen betegségek esetén alkalmazható?

Ez a gyógyszer a cefazolin nevű hatóanyagot tartalmazza, amely antibiotikum. A cefazolinra érzékeny baktériumok által okozott alábbi fertőzések kezelésére szolgál 1 hónapos vagy annál idősebb betegeknél:
· bőrfertőzések és lágyrészfertőzések;
· csontok és ízületek fertőzései.
A cefazolin sebészeti beavatkozás előtt, közben és után az esetleges fertőzések megelőzésére (perioperatív profilaxisra) is alkalmazható 1 hónapos vagy annál idősebb betegeknél.
2.
Tudnivalók, mielőtt beadnák Önnek a Cefazolin AptaPharma‑t

Nem kaphatja a Cefazolin AptaPharma‑t:
· ha allergiás a cefazolinra.
· ha allergiás a cefalosporin típusú antibiotikumok bármelyikére.
· ha Önnél korábban már fellépett súlyos allergiás (túlérzékenységi) reakció béta-laktám típusú antibiotikumra (penicillinek, monobaktámok és karbapenemek). 
Figyelmeztetések és óvintézkedések
A gyógyszerrel szembeni allergiás reakció jeleit – beleértve a légzési problémákat és a mellkasi fájdalmat – jelentették a cefazolin alkalmazásával kapcsolatban. Azonnal hagyja abba a cefazolin alkalmazását, és azonnal forduljon kezelőorvosához vagy sürgősségi osztályhoz, ha ezen jelek bármelyikét észleli.
Mielőtt beadnák Önnek a Cefazolin AptaPharma‑t, beszéljen kezelőorvosával vagy gyógyszerészével:

· ha allergiára hajlamos (például szénanáthája vagy tüdőasztmája van); súlyos túlérzékenységi reakciók fokozott kockázatával lehet számolni Önnél a Cefazolin AptaPharma beadásakor.
· ha korábban túlérzékenységi reakciója volt más béta-laktám antibiotikumra (például penicillinek); súlyos túlérzékenységi reakciók fokozott kockázatával lehet számolni Önnél a Cefazolin AptaPharma beadásakor is.
· ha veseműködési vagy májműködési zavarban szenved;
· ha Ön véralvadási rendellenességben (például vérzékenység [hemofília]) szenved, vagy jelenlegi állapota ilyen jellegű problémát okozhat (parenterális táplálás, alultápláltság, vesebetegség vagy májbetegség, a vérlemezkék számának csökkenése [trombocitopénia], ami növeli a vérzés kockázatát, illetve olyan gyógyszerek alkalmazása, amelyek megakadályozzák a véralvadást [véralvadásgátlók, például a heparin]);
· ha Ön olyan betegségben szenved, amely vérzést okozhat (például emésztőrendszeri fekély).
· ha súlyos és elhúzódó hasmenése van a Cefazolin AptaPharma-kezelés alatt vagy azt követően. Ebben az esetben haladéktalanul forduljon kezelőorvosához. Ne szedjen semmilyen, hasmenés elleni gyógyszert, mielőtt beszélne kezelőorvosával.

· A cefazolin tartós vagy ismételt alkalmazása további fertőzésekhez vezethet a cefazolinnak ellenálló gombák vagy baktériumok által (felülfertőződés).
Gyermekek

· A Cefazolin AptaPharma adása nem javasolt koraszülötteknek és 1 hónaposnál fiatalabb csecsemőknek, mivel a cefazolin alkalmazásának biztonságossága ennél a betegcsoportnál még nincs bizonyítva.
Egyéb gyógyszerek és a Cefazolin AptaPharma
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről, beleértve a vény nélkül kapható gyógyszereket is.
Kezelőorvosa fokozott figyelemmel kíséri, ha az alábbi gyógyszerek bármelyikét szedi:

Véralvadásgátlók
A cefazolin nagyon ritkán véralvadási zavarokat okozhat. Emiatt ha Ön a Cefazolin AptaPharma mellett egyidejűleg véralvadásgátlót (például heparinnal) is kap, szorosan és rendszeresen ellenőrizni kell a véralvadási értékeket. 

Probenecid (ízületi betegségek és köszvény kezelésére alkalmazott gyógyszer).
Lehetséges vesekárosító hatású gyógyszerek: a Cefazolin AptaPharma felerősítheti bizonyos antibiotikumok (például aminoglikozidok) és vizelethajtók (például furoszemid) vesekárosító hatását. A Cefazolin AptaPharma és ezen gyógyszerek egyidejűleg alkalmazása során a veseműködést rendszeresen ellenőrizni kell, különösen vesebetegségben szenvedő betegeknél.
Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Terhesség
A cefazolin átjut a méhlepényen és hatással lehet a magzatra. Ha Ön terhes, kezelőorvosa mérlegelni fogja a Cefazolin AptaPharma‑kezelés előnyét és kockázatát, és csak akkor fogja Önt ezzel a gyógyszerrel kezelni, ha egyértelműen szükséges.

Szoptatás
A cefazolin kis mennyiségben átjut az anyatejbe. Emiatt a szoptatást fel kell függeszteni a Cefazolin AptaPharma‑kezelés ideje alatt.

A készítmény hatásai a gépjárművezetéshez és a gépek kezeléséhez szükséges képességekre
A cefazolin nem vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket.
A Cefazolin AptaPharma nátriumot tartalmaz

Ez a gyógyszer körülbelül 101,2 mg nátriumot (a konyhasó fő összetevője) tartalmaz injekciós üvegenként, ami megfelel a nátrium ajánlott maximális napi bevitel 5,1%-ának felnőtteknél. 
3.
Hogyan kell alkalmazni a Cefazolin AptaPharma‑t?

A Cefazolin AptaPharma‑t mindig egészségügyi szakember adja be. Feloldás után beadható vénába adott injekció vagy infúzió formájában. A Cefazolin AptaPharma-val végzett kezelés szükséges időtartamáról és alkalmazási gyakoriságáról kezelőorvosa fogja Önt tájékoztatni.

Adagolás
Normál veseműködésű felnőttek, serdülők és 12 éves és idősebb gyermekek
Felnőttek, serdülők és gyermekek (12 év feletti életkor és ≥ 40 kg testtömeg):
· Erre a gyógyszerre érzékeny baktériumok által okozott fertőzésekben 1–2 g/nap, két-három egyenlő adagra elosztva;
· Erre a gyógyszerre mérsékelten érzékeny baktériumok által okozott fertőzésekben 3–4 g/nap, három-négy egyenlő adagra elosztva;
· A napi adag legfeljebb 6 g-ra növelhető, három-négy egyenlő adagra elosztva;
Normál veseműködésű, 12 évesnél fiatalabb gyermekek
Koraszülöttek és 1 hónaposnál fiatalabb csecsemők
A gyógyszer 1 hónaposnál fiatalabb csecsemőknél való alkalmazásának biztonságosságát nem igazolták; a cefazolinnak ezeknél a betegeknél történő alkalmazása nem javasolt.
Gyermekek (1 hónapos és annál idősebb korban)

· Erre a gyógyszerre érzékeny baktériumok által okozott fertőzésekben naponta 25–50 mg/ttkg (25‑50 mg testtömegkilogrammonként) kettő-négy egyenlő adagra elosztva (6, 8 vagy 12 óránként egy adag).

· Erre a gyógyszerre mérsékelten érzékeny baktériumok által okozott fertőzésekben naponta legfeljebb 100 mg/ttkg ajánlott három-négy egyenlő adagra elosztva (6 vagy 8 óránként egy adag).

Idősek:
Normál veseműködésű idős betegeknél nincs szükség az adag módosítására
Különleges adagolási javaslatok
Műtéti fertőzések megelőzése műtét előtt, közben vagy után
· 1 g cefazolin 30–60 perccel a műtét kezdete előtt;

· hosszabb ideig (legalább 2 óráig) tartó műtéti beavatkozások esetében további 0,5 g–1 g cefazolin a műtét ideje alatt.
Vesekárosodásban szenvedő betegek 
Károsodott veseműködésű betegeknél a cefazolin lassabban ürül ki a szervezetből, ezért kezelőorvosa az adagolást a vesekárosodás súlyosságának megfelelően állítja be, a fenntartó adag csökkentésével, vagy az alkalmazások közötti időtartam növelésével.

A kezelés időtartama
A kezelés időtartama a fertőzés súlyosságától és a betegség lefolyásától függ.

Ha az előírtnál több Cefazolin AptaPharma‑t kapott
Mivel a gyógyszert kezelőorvosa vagy a gondozását végző egészségügyi szakember adja be, nem valószínű, hogy az előírtnál többet kapott.

A túladagolás tünetei: fejfájás, szédülés, forgó jellegű szédülés, a bőr szúró vagy bizsergő érzése (paresztézia), nyugtalanság, izom vagy izomcsoportok akaratlan rángása, görcsök. Ilyen tünetek észlelésekor azonnal forduljon kezelőorvosához. Sürgős esetben kezelőorvosának meg kell tennie a szükséges intézkedéseket a túladagolás tüneteinek a kezelése érdekében.

Ha elfelejtették alkalmazni a Cefazolin AptaPharma‑t
Nem szabad kétszeres adagot beadni az elfelejtett adag pótlására. Az elfelejtett adagot csak akkor kell beadni, ha elegendő idő marad az adagolási rend szerinti következő adagig.
Ha idő előtt abbahagyják a Cefazolin AptaPharma alkalmazását
Alacsony adag, rendszertelen alkalmazás vagy a kezelés idő előtti abbahagyása a kezelés sikerét veszélyezteti, vagy a fertőzés kiújulását okozhatja, amit sokkal nehezebb kezelni. Kérjük, kövesse kezelőorvosa utasításait.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát, gyógyszerészét vagy a gondozását végző egészségügyi szakembert.

4.
Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Hagyja abba a gyógyszer alkalmazását és azonnal forduljon kezelőorvosához, ha az alábbi tünetek bármelyikét észleli:

Nem gyakori (100-ból legfeljebb 1 beteget érinthet):
· bőrvörösség (eritéma), kiterjedt bőrkiütés (eritéma multiforme vagy exantéma), viszkető, a bőr szintjéből kiemelkedő csalánkiütés (urtikária), láz, bőr alatti duzzanat (angioödéma) és/vagy a tüdőszövet vizenyős duzzanata köhögéssel és légzési nehézséggel (intersticiális tüdőgyulladás), mivel ezek a mellékhatások a gyógyszerre kialakult allergiás reakciót jelezhetnek.
Ritka (1000-ből legfeljebb 1 beteget érinthet):

· sárgaság (a bőr és a szemfehérje sárga elszíneződése)
· súlyos bőrkiütés bőrpírral, lázzal, hólyagosodással, fekélyekkel (Stevens–Johnson-szindróma), illetve súlyos bőrkiütés égési sérülésre hasonlító bőrpírral, hámlással és duzzanattal (toxikus epidermális nekrolízis).
Nagyon ritka (10 000-ből legfeljebb 1 beteget érinthet):
· súlyos allergiás reakció (anafilaxiás sokk) légzési nehézséggel, a torok, az arc, a szemhéj vagy ajkak duzzanatával, szapora szívveréssel és vérnyomáseséssel. Ez a reakció nem sokkal a gyógyszer első adagjának az alkalmazása után, de később is jelentkezhet.

· súlyos, gyakori székletürítéssel járó, néha véres hasmenés, ami egy súlyos, azonnali ellátást igénylő betegséget (álhártyás vastagbélgyulladás) jelezhet.
Az alábbi mellékhatások is előfordulhatnak a cefazolint tartalmazó készítmények alkalmazásakor:

Gyakori (10-ből legfeljebb 1 beteget érinthet):

· enyhe gyomor-bélrendszeri zavarok (étvágytalanság, hasmenés, hányinger, hányás, súlyos és gyakori székletürítéssel járó hasmenés). Ezek a tünetek rendszerint néhány nap után elmúlnak.
Nem gyakori (100-ból legfeljebb 1 beteget érinthet):

· szájpenész (vastag fehér vagy krémszínű lepedék a szájban és a nyelven).
· görcsrohamok vesekárosodásban szenvedő betegeknél.
· a vénás injekció beadását követően kialakuló, vérrögképződés által okozott vénaduzzanat (tromboflebitisz).
Ritka (1000-ből legfeljebb 1 beteget érinthet):

· férfi vagy női nemi szervek bakteriális és gombás fertőzései viszketéssel, kivörösödéssel, duzzanattal és hüvelyfolyással (genitális kandidiázis, monoliázis, vaginitisz);
· a vércukorszint emelkedése vagy csökkenése (hiperglikémia vagy hipoglikémia);
· a vér alakos elemei (vörösvértestek, fehérvérsejtek, vérlemezkék) számának vérvizsgálattal megállapítható átmeneti változása, beeértve a vörösvérsejtszám és fehérvérsejtszám csökkenését és emelkedését (leukopénia, granulocitopénia, neutropénia, trombocitopénia, leukocitózis, granulocitózis, monocitózis, limfocitopénia, bazofilia and eozinofilia), ami gyakori vérzést, véraláfutást és a bőr elszíneződését okozhatja;
· szédülés, fáradtság, általános rossz közérzet;
· alvászavarok, beleértve a rémálmot és álmatlanságot (inszomnia);
· nyugtalanság vagy szorongás, álmosság, gyengeség, hőhullámok, színlátás zavara, forgó jellegű szédülés, zavartság és epilepsziás görcsök (az izmok akaratlan, gyors és ismételt összehúzódása és elernyedése);
· mellkasi fájdalom, mellűri folyadékgyülem, légszomj, köhögés, orrdugulás (rinitisz);
· májproblémák (például az alkalikusfoszfatáz-szint átmeneti emelkedése vagy átmeneti hepatitis) olyan tünetekkel, mint például a májenzimek (glutamát-piruvát-transzamináz [GPT], glutamát-oxálacetát-transzamináz [GOT], gamma-glutamiltranszferáz [gamma-GT] és laktát-dehidrogenáz [LDH]), valamint az epében vagy vizeletben jelen lévő bilirubin (a vörösvérsejtek bomlásterméke) szintjének emelkedése (amelyet vérvizsgálattal lehet diagnosztizálni);
· veseproblémák (vesekárosító hatások, intersticiális vesegyulladás, nem meghatározott vesebántalom, fehérjevizelés), olyan tünetekkel, mint a veseduzzanat vagy a vér karbamid‑nitrogén-szintjének (vizeletvizsgálattal kimutatható) átmeneti emelkedése, általában azoknál a betegeknél, akik egyidejűleg egyéb, esetlegesen veseproblémákat okozó gyógyszereket is szednek.
Nagyon ritka (10 000-ből legfeljebb 1 beteget érinthet):

· a végbél vagy a nemi szervek körüli viszketés (pruritusz);
· véralvadási zavarok és ennek következtében fokozott vérzések. Ez a K-vitamin bevitelének növelésével megoldható, és fennállását vérvizsgálattal kell igazolni (lásd 2. pont).
· csökkent hemoglobinszint és/vagy hematokritérték, vérszegénység, bizonyos fehérvérsejtek (úgynevezett granulociták) számának csökkenése (agranulocitózis), vörösvértestek elégtelen képződése vagy felgyorsult lebomlása (aplasztikus vagy hemolitikus anémia), az összes vérsejttípus nagyon alacsony száma(pancitopénia).
Nem ismert: gyakoriságuk a rendelkezésre álló adatok alapján nem állapítható meg
· mellkasi fájdalom, amely a Kounis-szindróma nevű, esetenként súlyos allergiás reakció jele lehet.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban. 

5.
Hogyan kell a Cefazolin AptaPharma‑t tárolni?

A gyógyszer gyermekektől elzárva tartandó!

Legfeljebb 25 °C-on tárolandó.

A fénytől való védelem érdekében az injekciós üveget tartsa a dobozában.

A gyógyszer elkészítése/hígítása utáni tárolására vonatkozó előírásokat lásd a betegtájékoztató végén az „Az alábbi információk kizárólag egészségügyi szakembereknek szólnak:” című részt.
A címkén és a dobozon feltüntetett lejárati idő (EXP) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk

Mit tartalmaz a Cefazolin AptaPharma?

Hatóanyaga a cefazolin (cefazolin-nátrium formájában). 
2 g cefazolinnal egyenértékű 2,096 g cefazolin-nátriumot tartalmaz injekciós üvegenként.
Milyen a Cefazolin AptaPharma külleme és mit tartalmaz a csomagolás?

A Cefazolin AptaPharma 20 ml es, I-es típusú, színtelen injekciós üveg brómbutil gumidugóval és lepattintható alumínium/műanyag kupakkal lezárva, papírdobozban kapható.

Kiszerelés: 10 db injekciós üveg dobozban.

A forgalomba hozatali engedély jogosultja
APTA MEDICA INTERNACIONAL d.o.o.

Likozarjeva 6

1000 Ljubljana

Szlovénia
Gyártó

ACS Dobfar S.p.A.

Nucleo Industriale S. Atto

S. Nicolò a Tordino - 64100 Teramo 

Olaszország
ACS Dobfar S.p.A. 

Via A. Fleming, 2

37135 Verona
Olaszország

Ezt a gyógyszert az Európai Gazdasági Térség tagállamaiban az alábbi neveken engedélyezték: 

	Ausztria: 

Az alábbi információk kizárólag egészségügyi szakembereknek szólnak:
Adagolás

Az adagolás a kórokozó érzékenységétől (lásd az alkalmazási előírás 5.1 pontját), a fertőzés súlyosságától, valamint a klinikai és bakteriológiai progressziótól függ. Figyelembe kell venni a helyi terápiás irányelveket.
Normál veseműködésű felnőttek, serdülők és gyermekek (12 év feletti életkor és ≥ 40 kg testtömeg):
· Érzékeny mikroorganizmusok által okozott fertőzésekben: 1 g - 2 g cefazolin/nap, két-három egyenlő adagra elosztva (8 vagy 12 óránként egy adag).

· Mérsékelten érzékeny mikroorganizmusok által okozott fertőzésekben: 3 g - 4 g cefazolin/nap, három-négy egyenlő adagra elosztva (6 vagy 8 óránként egy adag).
Súlyos fertőzésekben legfeljebb napi 6 g-os adagok adhatóak három vagy négy egyenlő adagra elosztva (6 vagy 8 óránként egy adag).

Különleges adagolási javaslatok

Perioperatív profilaxis
A kontaminált vagy potenciálisan kontaminált műtét esetén jelentkező posztoperatív fertőzés megelőzésére javasolt adagok a következők: 

· 1 g cefazolin 30 - 60 perccel a műtét előtt

· Hosszabb ideig (legalább 2 óráig) tartó műtéti beavatkozások esetében további 500 mg‑1 g cefazolin adható intravénásan a műtét alatt 

· A műtétet követő időszakban történő további adagolást a hivatalos nemzeti előírásoknak megfelelően lehet folytatni.

Fontos, hogy (1) a preoperatív adagot röviddel (30 perccel‑1 órával) a műtét megkezdése előtt alkalmazzák, hogy az antibiotikumszintek a szérumban és a szövetekben megfelelők legyenek az első sebészeti bemetszés időpontjában; és (2) ha szükséges, cefazolint kell alkalmazni megfelelő időközönként a műtét során is, hogy a megfelelő antibiotikumszint biztosított legyen azokban a pillanatokban, amikor várhatóan a legnagyobb a fertőző mikroorganizmusoknak való kitettség.

Vesekárosodásban szenvedő felnőtt betegek

Az átfedés megelőzése érdekében előfordulhat, hogy a vesekárosodásban szenvedő felnőtteknek kisebb adagra van szükségük.

Ez a kisebb adag a vérszintek meghatározása alapján állítható be. Ha ez nem lehetséges, az adagolás meghatározható a kreatinin-clearance alapján.

Cefazolin fenntartó kezelés vesekárosodásban szenvedő betegeknél

	Kreatinin-clearance

(ml/perc)
	Szérumkreatinin (mg/100 ml)
	Adagolás
	Adagolási intervallum

	≥ 55
	≤ 1.5
	Szokásos adag*
	 Szokásos adagolási intervallum

	35 – 54
	1.6 – 3.0
	Szokásos adag*
	 8 óránként

	11 – 34
	3.1 – 4.5
	Szokásos adag fele
	 12 óránként

	≤ 10
	≥ 4.6
	Szokásos adag fele
	 18-24 óránként


*Normál veseműködésű felnőttek napi adagja

Hemodialízis-kezelésben részesülő betegek esetében az adagolás a dialízis körülményeitől függ.

12 évesnél fiatalabb gyermekek:
Érzékeny mikroorganizmusok által okozott fertőzések

Naponta 25-50 mg/ttkg ajánlott, kettő-négy egyenlő adagra elosztva (6, 8 vagy 12 óránként egy adag). 

Mérsékelten érzékeny mikroorganizmusok által okozott fertőzések
Naponta legfeljebb 100 mg/ttkg ajánlott, három vagy négy egyenlő adagra elosztva (6 vagy 8 óránként egy adag).

Koraszülöttek és 1 hónaposnál fiatalabb csecsemők

Mivel a gyógyszer koraszülötteknél és az egy hónaposnál fiatalabb csecsemőknél történő alkalmazásának biztonságosságát nem igazolták, a cefazolinnak ezeknél a betegeknél történő alkalmazása nem javasolt. Lásd még az alkalmazási előírás 4.4 pontját.

Útmutató a gyermekeknél történő adagoláshoz

Intravénás injekció

1 injekciós üveg tartalmát (2000 mg cefazolint) 10 ml kompatibilis oldószer hozzáadásával fel kell oldani (így közelítőleg 180 mg/ml koncentrációjú oldatot nyerünk)

 Az így nyert oldatból alkalmazandó megfelelő térfogatot, valamint a mg-ban megadott adagot az 1. táblázat mutatja.

1. táblázat: A kapott oldat gyermekeknél alkalmazandó megfelelő térfogatai intravénás injekciókhoz

	Testtömeg
	5 kg
	10 kg
	15 kg
	20 kg
	25 kg

	Naponta 25 mg/ttkg adag, 12 óránkénti elosztásban
	63 mg
	125 mg
	188 mg
	250 mg
	313 mg

	
	0,35 ml
	0,69 ml
	1,04 ml
	1,39 ml
	1,74 ml

	Naponta 25 mg/ttkg adag, 8 óránkénti elosztásban
	42 mg
	85 mg
	125 mg
	167 mg
	208 mg

	
	0,23 ml
	0,47 ml
	0,69 ml
	0,93 ml
	1,15 ml

	Naponta 25 mg/ttkg adag, 6 óránkénti elosztásban
	31 mg
	62 mg
	94 mg
	125 mg
	156 mg

	
	0,17 ml
	0,34 ml
	0,52 ml
	0,69 ml
	0,87 ml

	Naponta 50 mg/ttkg adag, 12 óránkénti elosztásban
	125 mg
	250 mg
	375 mg
	500 mg
	625 mg

	
	0,69 ml
	1,39 ml
	2,08 ml
	2,78 ml
	3,47 ml

	Naponta 50 mg/ttkg adag, 8 óránkénti elosztásban
	83 mg
	166 mg
	250 mg
	333 mg
	417 mg

	
	0,46 ml
	0,92 ml
	1,39 ml
	1,85 ml
	2,32 ml

	Naponta 50 mg/ttkg adag, 6 óránkénti elosztásban
	63 mg
	125 mg
	188 mg
	250 mg
	313 mg

	
	0,35 ml
	0,69 ml
	1,04 ml
	1,39 ml
	1,74 ml

	Naponta 100 mg/ttkg adag, 8 óránkénti elosztásban
	167 mg
	333 mg
	500 mg
	667 mg
	833 mg

	
	0,93 ml
	1,85 ml
	2,78 ml
	3,7 ml
	4,63 ml

	Naponta 100 mg/ttkg adag, 6 óránkénti elosztásban
	125 mg
	250 mg
	375 mg
	500 mg
	625 mg

	
	0,69 ml
	1,39 ml
	2,08 ml
	2,78 ml
	3,47 ml


Az 1 ml-nél kisebb térfogatokat a pontos adagolás érdekében 0,5 ml-es fecskendővel kell beadni. 
A gyógyszer alkalmazás előtti elkészítésére/hígítására vonatkozó utasításokat lásd alább, a „Használati útmutató” című részben.
Vesekárosodásban szenvedő gyermekek és serdülők

Az átfedés megelőzése érdekében előfordulhat, hogy a vesekárosodásban szenvedő gyermekeknek és serdülőknek (hasonlóan a felnőttekhez) kisebb adagra van szükségük. Ez a kisebb adag a vérszintek meghatározása alapján állítható be. Ha ez nem lehetséges, az adagolás meghatározható a kreatinin-clearance alapján az alábbi útmutatásokat követve.

Közepesen súlyos vesekárosodásban szenvedő gyermekek és serdülők (kreatinin-clearance 40-20 ml/perc) számára elegendő a szokásos napi adag 25%-a, amit egyenlő adagokra osztva, 12 óránként kell beadni. 

Súlyos vesekárosodásban szenvedő gyermekek és serdülők (kreatinin-clearance 20‑5 ml/perc) számára elegendő a szokásos napi adag 10%-a, amelyet 24 óránként kell beadni.

Ezek az irányelvek a kezdőadag alkalmazását követően érvényesek. Lásd még az alkalmazási előírás 4.4 pontját.

Idősek:

Normál veseműködésű idős betegeknél nincs szükség az adag módosítására.

A kezelés időtartama

A kezelés időtartama a fertőzés súlyosságától és a klinikai, illetve bakteriológiai progressziótól függ.
Használati útmutató

Az alkalmazás módja
A Cefazolin AptaPharma 2 g kizárólag lassú intravénás injekcióban vagy hígítás után intravénás infúzióban alkalmazható.

A gyógyszer feloldásához szükséges oldószer mennyisége az alkalmazás módjától függ.
A gyermekeknek szánt oldat elkészítéséhez szükséges oldószer mennyiségére vonatkozó információkat lásd alább, az „Útmutató a gyermekeknél történő adagoláshoz” című részben.
Intravénás injekció
A Cefazolin AptaPharma 2 g por oldatos injekcióhoz vagy infúzióhoz készítményt oldja fel az alábbi kompatibilis oldószerek egyikével, az alábbi feloldási táblázatnak megfelelően:

· injekcióhoz való víz

· 9 mg/ml-es (0,9%-os) nátrium-klorid-oldat 

· 50 mg/ml-es (5%-os) glükóz-oldat

· 100 mg/ml-es (10%-os) glükóz-oldat

Feloldási táblázat intravénás injekcióhoz

	Injekciós üveg tartalma
	A hozzáadandó oldószer minimális mennyisége
	Hozzávetőleges koncentráció

	2 g
	5 ml
	330 mg/ml*

	
	10 ml
	180 mg/ml*


* a relatív kiszorítási térfogat figyelembevételével
A Cefazolin AptaPharma oldatot lassan, 3-5 perc alatt kell beadni; semmilyen körülmények között nem szabad 3 percnél rövidebb idő alatt beadni. A beadás történhet közvetlenül a vénába, vagy egy kanülön keresztül, amellyel intravénás oldatot is bejuttatnak a beteg szervezetébe. 
Az 1 g-ot meghaladó egyszeri adagokat intravénás infúzióban, 30‑60 perc alatt kell beadni.

Útmutató a gyermekeknél intravénás injekció formájában történő adagoláshoz:

1 injekciós üveg tartalmát (2000 mg cefazolint) 10 ml kompatibilis oldószer hozzáadásával fel kell oldani, így közelítőleg 180 mg/ml koncentrációjú oldatot nyerünk. Az így nyert oldatból alkalmazandó megfelelő térfogatot, valamint a mg-ban megadott adagot az 1. táblázat mutatja.

Az 1 ml-nél kisebb térfogatokat a pontos adagolás érdekében 0,5 ml-es fecskendővel kell beadni.
Intravénás infúzió

A Cefazolin AptaPharma 2 g por oldatos injekcióhoz vagy infúzióhoz készítményt először oldja fel az intravénás injekcióhoz kompatibilisként meghatározott oldószerek egyikével. 

A további hígítást az alábbi kompatibilis oldószerek egyikével kell végezni, az alábbi hígítási táblázatnak megfelelően: 

· 9 mg/ml-es (0,9%-os) nátrium-klorid-oldat 

· 50 mg/ml-es (5%-os) glükóz-oldat

· injekcióhoz való víz 

Hígítási táblázat intravénás infúzióhoz
	Injekciós üvegenkénti tartalom
	Feloldás
	Hígítás
	Körülbelüli koncentráció

	
	A hozzáadandó oldószer minimális mennyisége
	A hozzáadandó oldószer mennyisége
	

	2 g
	5 ml
	50 ml-100 ml
	40 mg/ml-20 mg/ml 




Mint minden parenteralis gyógyszernél, a beadás előtt vizuálisan ellenőrizni kell a kész oldatot, hogy nincs-e benne szilárd részecske vagy elszíneződés. Kizárólag átlátszó, gyakorlatilag részecskéktől mentes oldat használható fel. 

Az elkészített oldat kizárólag egyszeri alkalmazásra való.

Felhasználhatósági időtartam
Bontatlan állapotban: 2 év

Feloldás és hígítás után:
Az elkészített oldatot azonnal fel kell használni vagy tovább kell hígítani.

A hígított oldat kémiai és fizikai stabilitása 9 mg/ml-es (0,9%-os) nátrium-klorid-oldattal hígítva 20 mg/ml és 40 mg/ml koncentrációban, valamint 50 mg/ml-es (5%-os) glükóz-oldattal hígítva 40 mg/ml koncentrációban 25 ± 2 °C-on 4 órán át, illetve 5 ± 3 °C-on 3 napig igazolt.

Mikrobiológiai szempontból az elkészített és/vagy hígított oldatot azonnal fel kell használni. Amennyiben nem használják fel azonnal, a felhasználásig az eltartási idő és a tárolási körülmények a felhasználó felelőssége, amely általános esetben 2–8 °C közötti hőmérsékleten tárolva nem haladhatja meg a 24 órát, kivéve, ha a feloldás és/vagy hígítás ellenőrzött és validált aszeptikus körülmények között történt.

